**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 3 ครั้งที่ 2 /2554**

**วันที่ 15 เดือน สิงหาคม พ.ศ. 2554**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

ประธานสภาฯได้ จุดเทียนธูป บูชาพระรัตนตรัย และเข้าสู่ระเบียบวาระการประชุมตามลำดับ

**ระเบียบวาระที่ 1 ประธานแจ้งให้ทราบ**

**ประธานสภาฯ แจ้งให้สมาชิก อบต.ของแต่ละหมู่บ้านทราบ หมู่บ้านที่ยังไม่ส่งใบเสร็จรับเงินเบี้ยยังชีพ**

**ผู้สูงอายุ คืนมายังเจ้าหน้าที่ อบต. ขอให้ดำเนินการจัดส่งใบเสร็จดังกล่าวด้วย เพื่อจะได้**

**จัดเก็บเอกสารประกอบหลักฐานการเบิกจ่ายไว้รอรับการตรวจต่อไป**

**ที่ประชุม** รับทราบ

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยสามัญ สมัยที่ 3 ครั้งที่ 1**

 **ประจำปี 2554 เมื่อวันที่ 9 สิงหาคม พ.ศ. 2554**

**มติที่ประชุม** มีมติรับรอง 41 เสียง

 ไม่รับรอง 0 เสียง

 งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องเสนอเพื่อพิจารณา**

**ประธานสภาฯ** ขอเชิญเลขานุการสภาฯ ได้ชี้แจงรายละเอียด

**เลขานุการสภาฯ** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 50

 เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัติ นั้นตามร่างเดิม และ

ตามที่มีการแก้ไขเพิ่มเติมพร้อมทั้งรายงานและบันทึกความเห็นยื่นต่อประธานสภาฯ ท้องถิ่น

หน่วยงานนั้น อย่างน้อยจะต้องระบุว่าได้มีหรือไม่มี การแก้ไขเพิ่มเติมในตอนหรือข้อใดบ้าง

การแปรญัตติและมติของคณะกรรมการแปรญัตติเกี่ยวด้วยการแปรญัตติด้วย และข้อ 51 ใน

การพิจารณาร่างข้อบัญญัติ วาระที่ 2 ให้ปรึกษาเรียงตามลำดับข้อเฉพาะที่มีการแปรญัตติ

หรือคณะกรรมการแปรญัตติแก้ไขเท่านั้น

**ที่ประชุม** รับทราบ

**ประธานสภาฯ** ตามที่เลขานุการสภาฯ ได้ชี้แจงไปแล้วเบื้องต้น และตามเอกสารบันทึกสรุปผลการประชุม

คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2555 ที่ได้

แจ้งให้สมาชิกสภาฯ ทราบไปแล้วนั้น จึงขอเชิญประธานคณะกรรมการแปรญัตติ ร่าง

ข้อบัญญัติงบประมาณฯ พ.ศ. 2555 กล่าวสรุปผลการประชุมคณะกรรมการแปรญัตติ

**ประธานสภาฯ** ตามที่ สภาองค์การบริหารส่วนตำบลหินดาด มีมติเห็นชอบให้แต่งตั้งคณะกรรมการแปรญัตติ

**แปรญัตติฯ** ร่างข้อบัญญัติฯ บัดนี้ คณะกรรมการแปรญัตติร่างข้อบัญญัติฯได้พิจารณาร่างข้อบัญญัติเป็น

ที่เรียบร้อยแล้ว จึงนำเรียนให้สภาฯ ได้รับทราบดังนี้ กระผมนายสุรเชษฐ์ มอมขุนทด ส.

อบต.ม.6 ในฐานะประธานคณะกรรมการแปรญัตติโดยที่สภาฯ มีมติแต่งตั้งคณะกรรมการ

แปรญัตติ สมัยสามัญ สมัยที่ 3 ครั้งที่ 1/2554 เมื่อวันที่ 9 สิงหาคม 2554 และกำหนด

เสนอคำแปรญัตติต่อคณะกรรมการฯ ภายในวันที่ 9-11 สิงหาคม 2554 นั้น

คณะกรรมการแปรญัตติฯ ได้ประชุมวันที่ 12 สิงหาคม พ.ศ. 2554 โดยมีการเลือก

คณะกรรมการฯ ดังนี้

/1. นายสุรเชษฐ์

-2-

1. นายสุรเชษฐ์ มอมขุนทด ส.อบต.ม.6 เป็นประธานคณะกรรมการฯ

2. นายวินัย แดดจันทึก ส.อบต.ม.13 เป็นกรรมการฯ

3. นายสมาน กุมขุนทด ส.อบต.ม.22 เป็นกรรมการฯ

4. นายสุวิทย์ ดวนขุนทด ส.อบต.ม.9 เป็นกรรมการฯ

5. นายสำรวย ภูมิโคกรักษ์ ส.อบต.ม.22 เป็นกรรมการฯ

6. นายโชคทวี เบ้าจันทึก ส.อบต.ม.2 เป็นกรรมการฯ

7. นางเบญจพร บำรุงเมือง ส.อบต.ม.18 เป็นกรรมการและเลขานุการในในการพิจารณาร่างข้อบัญญัติงบประมาณรายจ่ายประจำปี พ.ศ. 2555 ปรากฏว่าไม่มีสมาชิกสภาฯ ท่านใดเสนอคำแปรญัตติต่อคณะกรรมการ และคณะกรรมการแปรญัตติได้ร่วมกันพิจารณาแล้ว ไม่มีการแก้ไขร่างข้อบัญญัติงบประมาณรายจ่ายประจำปีงบประมาณ พ.ศ. 2555 แต่อย่างใด โดยมีมติเป็นเอกฉันท์เห็นชอบให้คงไว้ซึ่งร่างเดิมฯ

**ประธานสภาฯ** ตามที่ประธานคณะกรรมการแปรญัตติฯ ได้รายงานให้ที่ประชุมรับทราบไปแล้วนั้น สรุป

รายงานของคณะกรรมการแปรญัตติฯ เห็นให้คงไว้ซึ่งร่างข้อบัญญัติงบฯ เดิมโดยไม่มีการแก้ไขหรือเพิ่มเติมแต่อย่างใด

**ที่ประชุม** รับทราบ

**ประธานสภาฯ**  เมื่อไม่มีการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศง 2555

กระผมจึงขอเข้าสู่วาระที่ 3 การพิจารณาให้ความเห็นชอบร่างข้อบัญญัติฯ การพิจารณาร่าง

ข้อบัญญัติงบประมาณรายจ่ายประจำปีงบประมาณ พ.ศ. 2555 วาระที่ 3

**ประธานสภาฯ**  ขอเชิญเลขานุการสภาฯ ได้ชี้แจงรายละเอียด

**เลขานุการสภาฯ**  ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 ข้อ 52

การพิจารณาร่างข้อบัญญัติในวาระที่ 3 ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันควรในการพิจารณาในวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ที่ประชุม** รับทราบ

**ประธานสภาฯ**  ตามที่เลขานุการสภาฯได้ชี้แจงในเบื้องต้นแล้ว ดังนั้นจึงขอมติสภาองค์การบริหารส่วนตำบล

หินดาด ว่าเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2555 หรือไม่

**มติที่ประชุม** มีมติรับรอง 41 เสียง

 ไม่รับรอง 0 เสียง

 งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 4 เรื่องอื่น ๆ**

**ประธานสภาฯ** การเปิดซองประมูลงานของอบต. นั้น คณะกรรมการเปิดซองที่เป็นประชาคมจะเน้นเป็น

ภาพรวมของตำบล ส่วนคณะกรรมการตรวจรับงานนั้นควรจะมีประชาคมในหมู่บ้านนั้นเป็นผู้ตรวจรับงานด้วย

**ที่ประชุม** รับทราบ

นายรัชต บัดสูงเนิน ได้แจ้งประธานสภาฯ ผ่านไปยังคณะผู้บริหารว่าถนนสายลาดยาง บ้านปราสาท - บ้านท่า

ขี้เหล็ก มีสภาพชำรุดเป็นหลุมเป็นบ่อ การสัญจรไปมาได้รับความลำบากมาก ถนนสายดังกล่าว มีราษฎรใช้สัญจรหลายหมู่บ้าน ดังนั้น จึงขอให้นายกฯ ช่วยประสานงบประมาณ

/ขอสนับสนุน...

-3-

ขอสนับสนุนความช่วยเหลือจากองค์การบริหารส่วนจังหวัดนครราชสีมาเพื่อบรรเทาความเดือดร้อนให้แก่ราษฎรต่อไป

ปิดประชุมเวลา 11.30 น.

**คณะกรรมการตรวจรายงานการประชุม**

 ลงชื่อ วินัย แดดจันทึก

 (นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

 (นายสิริเชษฐ์ รุ่งสิทธิ์รัฐกร)

 เลขานุการสภาองค์การบริหารส่วนตำบลหินดาด

 ลงชื่อ ชำนาญ บ้ำสันเทียะ

 (นายชำนาญ บ้ำสันเทียะ)

 ลงชื่อ สุระชาติ กึมขุนทด ผู้ตรวจรายงานการประชุม

 (นายสุระชาติ กึมขุนทด)

 ลงชื่อ สุวิทย์ ดวนขุนทด

 (นายสุวิทย์ ดวนขุนทด)

่างข้อบัญญัติเป็นที่เรียบร้อยแล้ว จึงนำเรียนให้